Katalogus - Wendy Maartens
Ek lees self Sigwoordboek
Wendy het die presiese resep, wat sy jare lank in haar klas gebruik het om sigwoorde mee vas te lê, neergeskryf. Dis maklik en sonder fieterjasies. Dit is spesiaal saamgestel om as ondersteuningsmateriaal vir die ouers by die huis en die onderwyser in die klas te dien.
Die boekie is 'n samestelling van drie sigwoordboekies. Elke sigwoordboekie is gebaseer op ses boekies wat uit Wendy se Ek lees self-reeks kom.
Sigwoordboek 1: Skilpad leer vlieg, Plaasmuis en stadsmuis, Haas en skilpad hardloop resies, Wolf dra skaapklere, Olifant en seekoei trek tou, Jakkals en kraai en die stuk kaas
Sigwoordboek 2: Jakkals en Wolf vang vis, Jakkals en Wolf wil boer, Jakkals en Wolf wil trou, Jakkals en Wolf in boer se kraal, Jakkals en Wolf bou huis, Jakkals en Wolf en die klip
Sigwoordboek 3: Rooi hen bak brood, Die drie rammetjies rof, Padda word kwaad, Muis red leeu se lewe, Die gans wat goue eiers kon lê, Sprinkaan leer werk
Interessante feit: Die sigwoordboekie kan ook onafhanklik van die leesreeks gebruik word.
Hierdie vrolike inkleurboek bevat 22 eg-Afrikaanse idiome en gesegdes, elk met interessante feite oor plaasdiere en volg op die gewilde ROOIMIERE-IN-DIE-BROEK-IDIOOM-INKLEURBOEK!
Maak die potlode skerp. Skiet daai doppies van die merkpenne af. Lê op 'n baal, sit agterstevoor op 'n trekker, klim op na die solder in die skuur, of gooi 'n kombersie oop onder 'n boom. Die tyd het aangebreek. Kom ons kleur in!
"Ek was mal oor spoke.
Eintlik was ek 'n soort spookwetenskaplike.
Oral waar ek gekom het, het ek spookstories bymekaar gemaak.
En nou is ek self 'n spook … kan 'n mens so gelukkig wees?"
Hierdie bundel met 15 spookstories het ontstaan na aanleiding van 'n gesoute bibliotekaresse se vreugde oor kinders wat 'n ou hardebandbundel met Langenhoven se spookstories uit die grootmens-afdeling smokkel om in die kinderafdeling voos te lees… Die spookverhale is versigtig uitgekies en hervertel om by die oorspronklike teks aan te sluit, en terselfdertyd ook tot die kind van vandag te spreek.
In die voorwoord vertel Wendy van haar eie wedervaringe tydens die herskryf van die stories.
Daar is ook praktiese wenke vir ouers en onderwysers.
Marjorie van Heerden se illustrasies dra by tot 'n onvergeetlike ervaring!
Wendy se gewilde Ek lees self-reeks is nou beskikbaar – netjies verpak in 3 pragtige bokspakke.
Genoeg om enige beginnerleser nie net opgewonde te maak nie, maar ook trots op sy/haar eie klein bibliotekie!
Help jou kind om die groot wêreld woord vir woord met vreugde te oorwin. ❤️
Kyk hieronder na die 18 boeke waaruit die 3 bokspakke bestaan. Die boeke kan ook apart gekoop word.
Illustrasies deur Nicolene Louw, Chris Venter en Zinelda McDonald
Hierdie vrolike bundel bevat 20 fabelagtige diereverhale wat elkeen op 'n unieke manier 'n waardevolle lewenswysheid vir kinders insluit en wys hoe waardes in die alledaagse lewe toegepas kan word.
Donkie se lang pad dorp toe dra die boodskap oor dat 'n mens nooit almal tevrede kan stel nie. "Vlermuis, Braambos en Seemeeu hou vergadering" dra by tot die idee dat mens nie net moet dink aan wat jy kort nie, maar dat jy moet waardeer wat jy het. "Muggie sien kans vir Leeu" bevat die wysheid dat niemand so sterk is dat hy nooit kan verloor nie. "Tor sit Arend op sy plek" gee weer moed dat daar altyd 'n manier is om 'n boelie op sy plek te sit, al is jy klein…
Hierdie is maar enkele voorbeelde uit hierdie bundel propvol gawe, skaam, vrolike, bang, kwaai en brawe diere. Waaroor wil Mevrou Krap spog? Wat is Olifant se geheim? Het Haas toe die boelies uitoorlê?
Moenie langer wag om uit te vind nie!
Illustrasies deur Shayna Olivier
Jeremia is nie lief vir praat nie.
Elke keer wat sy pappa sê hy moet eendag 'n priester word, word hy baie bang – hy sukkel dan so om te praat! Op 'n dag hoor hy die Here se stem uit die amandelboom – en alles verander!
Behalwe vir 'n pragtige storie bevat hierdie boek ook waardevolle hulpbronne vir ouers of onderwysers wat graag kinders met spraakprobleme wil help. Hierdie inligting is saamgestel met die hulp van kundiges in die bedryf.
Illustrasies deur Nici Brockwell
Pret met Syfers – Stories en aktiwiteite oor getalle in die Bybel
Ontwikkel jou 5-8-jarige se syfervaardigheid met prettige speletjies en lekkerlees-stories!
Wendy Maartens kombineer 40 stories met aktiwiteite soos inkleur volgens nommers en soek die syfer. Besige lyfies sal ure se pret hê terwyl hulle leer van God se wêreld en sy liefde vir hulle!
Christian Art Kids, 2021
Pret met Letters – Stories en aktiwiteite oor letters in die Bybel
Ontwikkel jou 5-8-jarige se taalvaardigheid met prettige speletjies en lekkerlees-stories!
Wendy Maartens kombineer 26 stories met aktiwiteite soos soek die woorde en eenvoudige blokkiesraaisels. Besige lyfies sal ure se pret hê terwyl hulle meer leer van God se wêreld en sy liefde vir hulle!
Boek 1: Thuli Madonsela, Ingrid Jonker, Grizelda Grootboom
Boek 2: Caster Semenya, Zulaikha Patel, Saray Khumalo
Boek 3: Zolani Mahola, Maggie Jooste, Suna Venter
Boek 4: Esther Mahlangu, Vanessa Govender, Elsje Neethling
Illustrasies deur Linki Brand
Lapa Uitgewers, 2021
Illustrasies deur Alida Bothma
Illustrasies deur Megan Bird
Lapa Uitgewers, 2020
'n Versameling van vyf van die coolste prenteboeke vol mossieneste, krullebolle en parmantige haasmoles.